
פסטיבל פליציה בלומנטל למוזיקה ה-25 
אביב 2023
יותר מ-100 מוזיקאים מהארץ והעולם, 15 תזמורות והרכבים, 22 אירועים וקונצרטים 
ומופע פתיחה בהשתתפות 624 זמרים
נוסד על ידי אנט סלין

ימים שני-שבת, 8-13 מאי 2023,
מוזיאון תל אביב לאמנות   
 מחיר: 150-80 ₪ לפרטים וכרטיסים :  fbmc.co.il טל. 03-6201185

פסטיבל פליציה בלומנטל למוזיקה יציין בחודש מאי השנה 25 שנים להיווסדו באירוע פתיחה יוצא דופן וחד פעמי, באכסדרת מוזיאון תל אביב: 624 זמרים, שחברים ב-23 מקהלות, יחברו לשירת א-קפלה שתציף את המבואה ותחבר בין חובבי השירה – ילדים, בני נוער, בוגרים וקשישים, שאת כולם מאחדת אהבת המוסיקה. 
מופע המקהלות שיפתח את אירועי השנה מבטא את החזון של פסטיבל פליציה בלומנטל: אהבת הקול האנושי ומתן פתחון פה ליוצרים מוסיקליים. 
ובהקשר זה יצוין כי גם השנה שמור בפסטיבל מקום של כבוד להרכבים קוליים: במסגרת מופעי הפסטיבל תארח מקהלת צעירי מורן את כלת פרס ישראל נורית הירש לביצוע מבחר משיריה; ואילו הרכב קולי מליטא יפליא בחיבור בין מוסיקה מימי הביניים, מוסיקה עממית ויצירות קוליות בנות זמננו. 
כמדי שנה יארח הפסטיבל אמנים בעלי שם ופרויקטים מרתקים מרחבי העולם. הרפרטואר הלא שגרתי יבצע חיבורים רב תרבותיים בין עולמות צליליים שונים (מוסיקה קלאסית, מוסיקת עולם, מוסיקה עתיקה, מוסיקה בת זמננו, פלמנקו ועוד), ושילובים פורצי דרך בין מוסיקה לווידאו ארט ולאומנויות נוספות. 
הרכב הבארוק הנודע Les Talens Lyrique בניצוח כריסטוף רוסה (צרפת) יעלה תכנית ובמרכזה מוסיקה צרפתית מהבארוק בביצוע המצו-סופרן ז'ולייט מאי.

Late Junctions (ליטא) – תכנית ייחודית של אנסמבל ווקאלי (8 זמרות) בליווי שלוש נגניות קאנקלס - כלי פריטה שאינו מוכר בישראל ומזוהה בעיקר עם מוסיקת העם הליטאית. ההרכב יבצע מוסיקה מימי הביניים ומתקופת הבארוק לצד יצירות מאת מלחינים אמריקאיים וליטאים בני זמננו. 

מסע חורף – פרויקט של  הזמר ויוצר הווידאו דייויד אדם מור (ארה"ב) – הפקה מסקרנת במיוחד למחזור השירים המפורסם של שוברט "מסע חורף" שכולל פרשנות באמצעות וידאו ארט. ההפקה, שיתוף פעולה בין הזמר, קולקטיב אמנות המולטימדיה GLMMR מניו יורק והאופרה של אוסטין, קם ב-2020 ועלה לראשונה בגרסה דיגיטלית לחלוטין בתקופת הסגרים. לפסטיבל יגיע הזמר דייויד אדם מור, יחד איתו על הבמה הפסנתרן הישראלי דניאל גורטלר. 

Luz de Andalucía/האור של אנדלוסיה (ספרד/ישראל) - בכורה ישראלית ליצירתו של המלחין הספרדי מאוריציו סוטלו, המשלבת בתוכה ציטוטים מאת שופן וסקרלטי. מופע שמשלב בין מוסיקאים הקלאסיים לבין רקדנית פלמנקו ונגן כלי הקשה בסגנון ספרדי עממי.
הפסטיבל ייפתח בחיבור מרתק בין אמן הפרפורמנס יוסי צברי לאנסמבל מיתר (המתמחה בביצוע מוסיקה בת זמננו), למפגש ייחודי העוסק בממשק שבין יצירת האמנות העכשווית לבין ההתנהלות הציבורית. 

עוד יציע הפסטיבל מגוון רחב של הרכבים קאמריים ישראלים בהם תזמורת הג'אז הישראלית, רביעיית הסקסופונים של תל אביב, אנסמבל תום בויז עם הזמרת תום כהן (כוכב נולד/האופרה הישראלית) במופע קברט, אנסמבל נארי שיבצע מוסיקה איטלקית מהבארוק המוקדם, אנסמבל המיתרים עיר לבנה במופע בכורה שייקח חלק במופע "האור של אנדלוסיה" ותזמורת הרחוב הירושלמית. 

כמדי שנה יתן הפסטיבל דגש מיוחד לפסנתר ולפסנתרנים. הפסנתרן רוברט מרקהם יעלה תכנית מפתיעה ובה מיצירות בנו של מוצרט (פרנץ קספר מוצרט); ואילו הפסנתרנים רפי סקורקה וויקטור סטניסלבסקי ינגנו תכנית ובה לידר מאת שומאן ורביעיות פסנתר מאת ברהמס וולטר ראבל. 

לאור ההצלחה הגדולה בעבר, הפסטיבל ישוב ויעלה את מופע תופי הטאיקו הענקיים מיפן, המיועד לכל המשפחה.

בנוסף, יוקרנו הסרטים קאפר קוד (צ'כיה) והיער (גרמניה), שמביאים פן נוסף של שירת המקהלה שפותחת את הפסטיבל — הן כפס קול לסרט והן כסיפור חיים. סרטים אלו מצטרפים לסרט ולהרצאה על אנט סלין, מייסדת הפסטיבל. 

אביגיל ארנהיים, מנהלת פסטיבל פליציה בלומנטל למוזיקה: "כשאני מעיזה לחשוב על 25 שנות פסטיבל בינלאומי למוסיקה, זה נראה לי כל כך מעט זמן. כל כך מעט זמן לפגוש אינספור מוסיקאיות ומוסיקאים שיכולים לתת מופע מטורף על הבמה, שיכולים לכתוב מוסיקה ושיכולים לחבר בין הנפש שלהם לנפש של כל אחד מהצופות והמאזינים בקהל. היה לי מזל שפגשתי את אנט סלין כשהחליטה לקיים את הפסטיבל הזה פה, בתל אביב, יחד איתי. אני מרגישה מחויבת לה ולעולם המוסיקה בישראל על פי המסורות שגדלנו עליהן. בכל שנה יש לי פרפרים בבטן כשהתוכנית יוצאת החוצה. העירוב בין המוסיקה החדישה, היצירה המקורית הישראלית, המוסיקה הקלאסית, שירי העם והמוסיקאים שמגיעים מחו"ל, יוצר את הדבר הזה שנקרא – פסטיבל. חגיגיות על עצם יכולתנו לייצר את הפנים הרבות והצבעוניות שיש במוסיקה".

תכנית פסטיבל פליציה בלומנטל למוזיקה 2023 
8.5 שני 18:30 לחלום בגדול – שירת המקהלה 
מנצחת ומנהלת אמנותית: נעמה נצרתי
מנהלת מוסיקלית בתי ספר: ביאטריס בר
יותר מ-600 זמרות וזמרים שמגיעים ממקהלות בוגרים, נוער וילדים מתאספים לקונצרט חד פעמי שעבדו עליו במהלך כל השנה. 

המקהלות שמשתתפות: מקהלת יסמין, מנצחת ענבל בריל| מקהלת בת קול, מנצחת ענת מורג | מקהלת מעיין, מנצחת  ענת מורג | מקהלת בית ספר רימון, מנצח אלכס וסרמן| מקהלת האקדמיה למוזיקה בירושלים, מנצחת נעמה נצרתי|מקהלת הקיבוץ הארצי, מנצח יובל בן עוזר| מקהלת מבשרת, מנצחת גילה בריל| מקהלת גתית, מנצחת זולי פרנק| מקהלת מורן הורים, מנצחת מעיין בר-סבר| מקהלת קפלאטה, מנצחת נעמה נצרתי| מקהלת קנטבילה, מנצחת שלומית מדר לוי| המקהלה הקאמרית של אורטוריו, מנצח דור מגן | מקהלת מכללת לוינסקי, מנצחת נעמה נצרתי| מקהלות הילדים מבתי הספר כולנא ביפו| בית ספר קוממיות בני ברק וכיתת מקהלה ג | בת שיר – תזמורת סימפונית חיפה| מקהלת בת קול הצעירה| מקהלת בית ספר אוסישקין כפר סבא. 

יצירות מאת לאונרד ברנשטיין, פרנץ שוברט, הנרי פרסל, מתי כספי, יונתן רכטר וסשה ארגוב. 

מבואת מוזיאון תל אביב לאמנות
8.5 שני 20:30 אוונגרד תימני. וינה ופלסטינה - מופע בכורה מיוחד לפסטיבל  
יוסי צברי, טקסט ופרפורמנס עם אנסמבל מיתר
מפגש לערב אחד שימתח את גבולות השפה והסאונד אל מעבר לגבולות הנוחות.  צברי ייצר לעצמו שפה שמדברת את צבע העור וגבולות הטעם הטוב של המיניות באותו המשפט. ההרכב הקאמרי מיתר, מותח לאורך שני עשורים את גבולות המלודיה אל הקצה. יצירות מקוריות מאת המלחינים יונתן אלבלק, עמוס אלקנה, עופר פנחס וענת פורט שהולחנו למילותיו של צברי. אנסמבל מיתר: עמית דולברג פסנתר; שניר כדורי,חליל; יונתן הדס,קלרינט; טליה הרצליך כינור; יוני גוטליבוביץ צ'לו; נדב כהן, בסון. 

אולם רקנאטי
9.5 שלישי 19:00 חיציה של ונוס
אנסמבל נארי: לירון גבעוני סופרן | נעמי חסון חליליות | יותם הרן צ'לו בארוק | גיא פרדו צ'מבלו 

מסע מוזיקלי דרך הייצוגים המיתולוגיים והפילוסופיים סביב דמותה מרובת הפנים של האלה ונוס כפי שהמשוררים והמלחינים בתקופת הבארוק באיטליה חוו אותה. 

בתוכנית קטעי שירה ונגינה מאת מונטוורדי, קורלי, סטרדלה, פורפורה, סקרלטי, סטפני, מלאני ובנוצ'יני

9.5 שלישי 20:30 Luz de Andalucía/האור של אנדלוסיה (ספרד/ישראל)

בכורה ישראלית ליצירתו של המלחין הספרדי מאוריציו סוטלו, ובה ציטוטים מתוך יצירות של שופן וסקרלטי. 

סוטלו בונה ביצירה זו חיבור סגנוני של ריקוד ומקצב עממי ספרדי על מוזיקה מסגנון הבארוק האיטלקי, הרומנטיקה הצרפתית והמוזיקה המקורית שלו. 

ירדן עמיר (ספרד/ישראל), רקדנית פלמנקו |  קרלוס מורינו (ספרד), כלי הקשה | 

חן הלוי (צרפת/ישראל), קלרינט | דניאל בורוביצקי (שוויץ/ישראל), פסנתר | אנסמבל המיתרים עיר לבנה (ישראל) - ארי וויליאמסון, שרון כהן, כינור| יוני גרטנר, ויולה| ליה פרלוב, צ'לו

אולם רקנאטי 
10.5 רביעי 17:00 תופי הטאיקו הענקיים מיפן - לכל המשפחה 
עולם מוסיקלי הנותן דגש על פעימות הלב והמקצבים היפניים באמצעות תופי הטאיקו.

סיפורו של ניתאי על הטיול במזרח הרחוק והחשיפה לעולם הטאיקו כשברקע על המסך הנופים של המסע.
ניתאי צלניקר – ניהול מוזיקלי  ותופי טאיקו | מאהו סאטו – תופי טאיקו | עינת צ’יטיאת - תופי טאיקו | 
אורית צלניקר- קונטרבס, גונגים ותופי טאיקו | מיהו קטאוקה- חליל יפני

אולם רקנאטי 

10.5 רביעי 19:00  רביעיית הסקסופונים תל אביב
מעיין ג'יימס, זיו סלמה, גן לב, יניר ריטר
בתוכנית מוזיקה עכשווית לרביעיית סקסופונים וירטואוזים, הממשיכים לתבוע מצוינות בכל יצירה ובכל ביצוע וזאת בכדי ליצור את המפגש המעניין והייחודי עם הקהל בקונצרט.

פרנקו דונטוני - ממהר |  יוסף ברדנשווילי -כוראל  | אמה א'האלוראן - מוזיקת לילה | 

מרק מליטיס – שחור | אריק סוון-תור - קינה. 

גלריה אוסף מיזנה בלומנטל

10.5 רביעי 21:00 Late Junctions (ליטא)

בחלל תערוכות יוצא דופן במוזיאון מביאים אמנים ליטאים תוכנית ובה שילובים בלתי שגרתיים בין קולות וכלים, מחווה לתוכנית הרדיו המצליחה של BBC3. שמונה זמרות וזמרים ושלוש נגניות קנקלס, יבצעו יצירות מימי הביניים, אריות מתקופת הבארוק ויצירות של מלחינים אמריקאים וליטאים בני זמננו. הכלי העממי  kanklės (קנקלס) כמעט ולא נשמע באולמות הקונצרטים ומזוהה בעיקר עם מוזיקת ​​פולק ליטאית. 
בתכנית: מיצירות ג'וליו קצ'יני, הנרי פרסל, פרנסיס פולנק, פיליפ גלאס, דייויד לאנג, זו'ליאן אלרקון, אריק אסנוואלד, יונס טמוליוניס, אינדרה סטקבילה. 

גלריה אלשטיין (-1)
11.5 חמישי 17:30 חיה למען האמנות. 
הרצאה וסרט על אנט סלין  (1939-2017), מייסדת הפסטיבל.

במאי הסרט: אסף גלאי. נוצר בשנת 2016. מנחה – אביגיל ארנהיים
אולם שידלובסקי 
11.5 חמישי 19:00 תומבויז טריו. 
תום כהן זמרת | איליה מגלניק אקורדיון |יונתן הדס קלרינט 

מפגש וירטואוזי בין שלושה מוזיקאים ישראליים, המשוטטים בקלות בין עולמות מוזיקליים מגוונים - שנסון צרפתי, ג׳אז, מוזיקה קלאסית, מוזיקה ברזילאית, כליזמר  ומעניקים פרשנות משלהם למסורות המוזיקליות.
גלריה אוסף מיזנה בלומנטל

11.5 חמישי  20:30 מסע החורף. 
לראשונה בישראל – מחזור השירים מאת פרנץ שוברט (למילותיו של ווילהלם מולר) לזמר בריטון ופסנתר בשילוב עבודת וידאו.

דיוויד אדם מור (ארה"ב), בריטון ויוצר וידאו |  דניאל גורטלר, פסנתר | ויטה זייקון, עיצוב ובימוי 

אולם רקנאטי 

12.5, שישי , 11:00 ; 13.5, שבת 13:30 סרט – קאפר קוד (צ'כיה, 2022 91 דק') 
לראשונה בישראל

אופרה דוקומנטרית המציגה סתירות בחייו הסוערים  של המלחין והקומוניסט יאן קאפר (1914-88), חתן פרס סטלין, שנאסר מאוחר יותר בצ'כוסלובקיה הסוציאליסטית. הסרט עוקב בעזרת קטעים אופראיים אחר חייו של קאפר בצמתים מכריעים של חייו, כאלו שמבססים את גורלו של אמן. 

בימוי: לוסי קרלובה | כתוביות באנגלית

אולם קאופמן
12.5 שישי  13:00 רוחות מן המאה התשע עשרה
תכנית ובה ארבעה מלחינים הקשורים ביניהם בקשרים רבים: רוברט שומאן שלמד בביתה של קלרה ויק שמאוחר יותר נישאה לו. יוהנס ברהמס שלמד אצל רוברט וקלרה שומאן והיה לחבר משפחה קרוב. כשבגר והפך למוסיקאי חשוב עזר לקידום הקריירה של וולטר ראבל בוינה והיווה השפעה רבה על כתיבתו. 
בתכנית: 
יוהנס ברהמס - רביעיית פסנתר מס' 1 אופ. 25  | קלרה  ורוברט שומאן – שירים (לידר) | וולטר ראבל - רביעיית פסנתר 

אסי מתתיאס כינור | מארק סאבא ויולה | צבי פלסר צ'לו | ויקטור סטניסלבסקי, פסנתר |
ירדן קיפרמן מצו סופרן | רפאל סקורקה,פסנתר |

אולם רקנאטי 

12.5 שישי  11:30 ביקור מודרך באוסף מיזנה בלומנטל. עם האוצרת נועה רוזנברג
12.5 שישי Friday  15:00 ממוצרט ועד הביטלס.
תזמורת הרחוב הירושלמית בקונצרט לכל המשפחה בחצר מוזיאון תל אביב, עם רפרטואר מוזיקלי מגוון ובכורות של עיבודים חדשים לשירי פופ ומוזיקה ישראלית מכל הזמנים לצד מוזיקה קלאסית קלה ומשובבת נפש. 

מנצח ומנהל מוזיקלי: עידו שפיטלניק 

גינת הפסלים
12.5, שישי 13:30; 13.5, שבת 12:00 סרט –   היער (גרמניה, 2022 71 דק') 

הקרנה ראשונה בישראל –  חקירה קולנועית ומוזיקלית של הרומנטיקה הגרמנית והחיבור המקרי בין רגשנות ובין טרוף ההשמדה או פשוט: "תפנית של 180 מעלות בזיכרון המוזיקלי". סרט עם פסקול ווקאלי המשלב גם יצירות מתקופות מוקדמות בביצוע אנסמבל פניקס 16 (ברלין)

קונספט ובימוי: טימו קרוייזר | צלם: לוקה אומק . 
מוזיקה מאת:  מהלר, שטראוס, מרטין שוטלר, מתיאס מוראד מולר . כתוביות באנגלית

אולם קאופמן
12.5 שישי 21:30 תל אביב – ריו – ניו יורק 
תזמורת הג'אז הישראלית.  

מפגש פסגה בין הדואו הווירטואוזי אלון יבנאי וז'וקה פרפיניאן עם האורקסטרה – תזמורת הג'אז הישראלית.

ערב של ביג בנד מפואר עם מוזיקה מברזיל, ניו יורק וישראל בביצוע מסעיר. 

שיריו של ז'וקה, בעיבוד אלון יבנאי ובביצוע האורקסטרה.
ז'וקה פרפיניאן – שירה וכלי הקשה | אלון יבנאי – פסנתר, שירה ועיבודים יאיר סלוצקי | ירון אוזנה – טרומבונים | ארתור קרסנובייב, יובל פלג – חצוצרות | אלון פרבר, טל ורון, דין צור, יובל טבצ'ניק – סקסופונים | גיא כיירא – גיטרה | מיקי ורשאי - בס וקונטרבס | רון אלמוג – תופים. 
אולם רקנאטי 

13.5  שבת 11:00 "מקהלה עליזה" 
מקהלת צעירי מורן מארחת את המלחינה ,כלת פרס ישראל, נורית הירש לקונצרט מרגש .

נורית הירש תבצע יחד עם 25 זמרות וזמרי מקהלת צעירי מורן, בנות ובנים בגילאי  8- 12 מבחר משיריה האהובים – פרח הלילך, עושה שלום, ללכת שבי אחריך, רק בישראל, אבניבי ועוד. 

בהשתתפות: נורית הירש | מקהלת צעירי מורן | נעמי פארן| אלה מדינה| ארנון זימרה
אולם רקנאטי 

13.5  שבת  19:30 מוצרט הצעיר מאוקראינה. 
רסיטל פסנתר עם רוברט מרקהם (אנגליה)

פרנץ קסאפר וולפגאנג מוצרט, הבן הצעיר של מוצרט וקונסטנצה  נולד רק חמישה חודשים לפני מות אביו הגאון,  יצר וחי בצילו . בתוכנית:  סונטה |  פולונז מלנכולי |  וריאציות על נושא רוסי | וריאציות על פי מינואט מדון ג'ובאני.

גלריה אוסף מיזנה בלומנטל

13.5  שבת  21:00 פריז- רומא. אהבה – שנאה 
אנסמבל לה טאלון ליריק (צרפת) 
ז'ולייט מאי  מצו סופרן|כריסטוף רוסא צ'מבלו וניהול מוזיקלי.

גילון גובר  כינור| ג'וסלין דאובוגניי, חליל טרברסו| תאודור באו ויולה דה גמבה.

אנסמבל הבארוק המוביל בצרפת עם מנהלו המוזיקלי מזה שלושים שנה, בביקור ראשון בפסטיבל.

בתוכנית יוצג הסלון הפריזאי על עוצמותיו הרגשיות – עצבות, בגידה ואיחוד משמח ומולו - האידיאל האסתטי האיטלקי של פשטות וטבעיות חפה מכל יומרנות. 

בתוכנית: קנטטות ויצירות מאת מונטקלייר, קופרן, קלראמבו, סקרלטי והנדל  

אולם רקנאטי 

מנהלת אמנותית: אביגיל ארנהיים; מנהלת כללית: עידית מגל; מפיק: קיקי קראח
שיווק: אורלי בן אז"ר; עיצוב וגרפיקה: עדי כהן-זיו; יח"צ: גילי אלון ביטון ושירלי יצחקי; 
שיווק דיגיטלי: סער גמזו- חברת מודוס
עמותת מרכז פליציה בלומנטל למוזיקה. שביל המרץ 2 תל אביב
לפרטים נוספים: 
גילי אלון-ביטון, קרוסלה  0544352353     שירלי יצחקי יחסי ציבור 0547206348

